นักวิจัยอังกฤษ ทำแผนผังทางพันธุกรรมของเซลล์มะเร็งปอด และเนื้องอกสีดำขนาดเล็ก ได้โดยสมบูรณ์
คณะนักวิจัยชาวอังกฤษกล่าวว่า สามารถทำแผนผังทางพันธุกรรมของเซ็ลล์มะเร็งที่ปอด และเนื้องอกสีดำขนาดเล็ก (Melanoma) ได้โดยสมบูรณ์ ซึ่งนับว่
โรคมะเร็งทุกชนิดเกิดจากการที่ ดีเอ็นเอของเซ็ลล์ปกติเปลี่ยนไปเป็นเซ็ลล์ผิดปกติ และเป็นเนื้อร้ายในท้ายที่สุด นักวิทยาศาสตร์กล่าวว่า ถ้าสามารถค้นพบรหัสทางพันธุกรรมของโรคมะเร็งแบบต่างๆได้ละก้อ พวกเขาจะสามารถช่วยชีวิตคนนับล้านๆ คนได้ การตรวจเลือดสามารถทำให้พบเนื้องอกได้แต่เนิ่นๆและการบำบัดรักษาเรื่องดังกล่าว จะได้ผลมากขึ้นยิ่งแพทย์มีข่าวสารเกี่ยวกับการพัฒนาของเซ็ลล์มะเร็งมากเท่าไหร่แพทย์ก็จะสามารถให้การบำบัดรักษา ที่ปราบเซ็ลล์เนื้อร้ายแบบใดแบบหนึ่งได้ตรงเป้ายิ่งขึ้น นักวิจัยชาวอังกฤษ พบการเปลี่ยนรูปของมะเร็งผิวหนังชนิดหนึ่งสามหมื่นแบบมะเร็งที่ว่านี้ เป็นชนิดที่ทำให้คนที่เป็นมะเร็งผิวหนังเสียชีวิตร้อยละ 75 นักวิจัยชาวอังกฤษ ยังพบการเปลี่ยนรูปของเซ็ลล์มะเร็งปอดขนาดเล็กสองหมื่นสามพันแบบด้วย แต่การเปลี่ยนรูปของเซ็ลล์ดังกล่าว มิได้ทำให้เป็นโรคมะเร็งเสมอไป แพทย์หญิง จีนนี อารากอน-ฉิงนักวิทยาเนื้องอกที่ศูนย์การแพทย์ของมหาวิทยาลัยจอร์จ วอชิงตันในกรุงวอชิงตันกล่าวไว้ตอนนี้ว่า"เป็นหน้าที่ของแพทย์ และนักวิทยาศาสตร์ ที่จะต้องค้นให้พบว่าการเปลี่ยนรูปแบบไหน ที่เป็นตัวการหรือเป็นตัวทำให้เป็นมะเร็งอย่างแท้จริง" ในท้ายที่สุด นักวิทยาศาสตร์อาจสามารถมุ่งเป้าไปที่เซ็ลล์ก่อนที่จะเป็นมะเร็ง และป้องกันมิให้เกิดเนื้องอกที่ทำให้คนเสียชีวิตได้แต่วันเวลาที่จะทำเช่นนั้นได้ยังอยู่ห่างไกล นอกจากมะเร็งปอด และเนื้องอกสีดำที่ทำให้ถึงตายได้นี้แล้วนักวิทยาศาสตร์ก็กำลังศึกษาวิจัยเกี่ยวกับ ดีเอ็นเอ ของมะเร็งที่เต้านม ที่ตับช่องปากและที่กระเพาะอาหารด้วย แพทย์หญิง จีนนี อารากอน-ฉิงนักวิทยาเนื้องอกกล่าวว่าความก้าวหน้าในแต่ละขั้น ทำให้เขยิบใกล้จุดมุ่งหมายของเราซึ่งได้แก่การบรรเทาความทุกข์ทรมาน จากการเป็นโรคมะเร็งนั่นเอง